CELEX: 32011R0555
Language: lv
Date: 2011-06-06 00:00:00
Title: Padomes Regula (ES) Nr. 555/2011 ( 2011. gada 6. jūnijs ), ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu

9.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 150/3
            
         PADOMES REGULA (ES) Nr. 555/2011
   (2011. gada 6. jūnijs),
   ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 31. pantu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padomes Regula (EEK) Nr. 179/2009 (2009. gada 5. marts), ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu (1), uz diviem gadiem pilnīgi atcēla kopējā muitas tarifa autonomo nodokļa likmi melnbaltiem vai citiem monohromiem un dažiem krāsu monitoriem, kuros izmantota šķidro kristālu displeju tehnoloģija un kuri klasificēti ar Kombinētās nomenklatūras (KN) kodiem 8528 59 10 un 8528 59 90.
            
         
               (2)
            
            
               Pamatojoties uz ekonomisko un rūpniecības politiku, Savienības interesēs ir Regulā (EK) Nr. 179/2009 paredzēto autonomo nodokļu atcelšanu pagarināt uz sešu mēnešu laikposmu no 2011. gada 1. janvāra.
            
         
               (3)
            
            
               Pēc KN 8528. pozīcijas pārstrukturēšanas attiecīgie monitori tagad tiek klasificēti ar KN kodiem 8528 59 10 un 8528 59 40. Tādēļ šajā regulā paredzētajai tarifu atcelšanai būtu jāattiecas uz minētajiem KN kodiem.
            
         
               (4)
            
            
               Tāpēc būtu attiecīgi jāgroza Padomes Regula (EEK) Nr. 2658/87 (2).
            
         
               (5)
            
            
               Ar šajā regulā paredzēto atcelšanu tiek pagarināta atcelšana, kura paredzēta ar Regulu (EK) Nr. 179/2009 un kuras termiņš beidzās 2010. gada 31. decembrī. Ņemot vērā to, ka Savienības interesēs ir nepārtraukts tarifu režīms monitoriem, uz kuriem attiecas atcelšana, šī regula būtu jāpiemēro no 2011. gada 1. janvāra,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikuma otrās daļas XVI sadaļas 85. nodaļu groza šādi:
   
               1)
            
            
               attiecībā uz KN kodu 8528 59 10 3. slejas ierakstu aizstāj ar šādu:
               “14 (3)
               
            
         
               2)
            
            
               attiecībā uz KN kodu 8528 59 40 3. slejas ierakstu aizstāj ar šādu:
               “14 (4)
               
            
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2011. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2011. gada 6. jūnijā
      
         
            Padomes vārdā –
         
            priekšsēdētājs
         
         RÉTHELYI M.
      
   
   
      (1)  OV L 63, 7.3.2009., 1. lpp.
   
      (2)  OV L 256, 7.9.1987., 1. lpp.
   
      (3)  Līdz 2011. gada 30. jūnijam muitas nodokļus autonomi atceļ melnbaltiem vai citiem monohromiem monitoriem, kuros izmantota šķidro kristālu displeju tehnoloģija un kuri aprīkoti vai nu ar DVI (Digital Visual Interface), vai VGA (Video Graphics Array) adapteri, vai abiem, kuru ekrāna diagonāle nepārsniedz 77,50 cm (t. i., 30,5 collas), kuru ekrāna malu attiecība ir 1:1, 4:3, 5:4 vai 16:10, kuru pikseļu izšķirtspēja ir lielāka par 1,92 megapikseļiem un kuru punktiestatne nepārsniedz 0,3 mm (Taric kods 8528591010).”;
   
      (4)  Līdz 2011. gada 30. jūnijam muitas nodokļus autonomi atceļ krāsu monitoriem, kuros izmantota šķidro kristālu displeju tehnoloģija un kuru ekrāna diagonāle nepārsniedz 55,9 cm (t. i., 22 collas), un kuru ekrāna malu attiecība ir 1:1, 4:3, 5:4 vai 16:10 (Taric kods 8528594040).”